Udspil til visioner for sundhedsaftalen 2015-18 
Sagsfremstilling 
123.     Udspil til visioner for sundhedsaftalen 2015-18 - Åbent 
  
  
SAGENS INDHOLD 
Ifølge Sundhedslovens § 205 skal region og kommuner i hver valgperiode indgå en sundhedsaftale. 
Sundhedsaftalen beskriver rammer og målsætninger for samarbejdet mellem region og kommune på 
sundhedsområdet.  
  
Aftalen udarbejdes i regi af Sundhedskoordinationsudvalget i [adresse], der består af politiske 
repræsentanter for regionen, kommunerne i regionen og praksissektoren. Kommunerne er repræsenteret i udvalget 
ved fem medlemmer. Som første skridt i dette arbejde har Sundhedskoordinationsudvalget udarbejdet et udspil til 
politiske visioner, mål og værdier for sundhedsaftalen.  
  
Udspillet er i maj 2014 sendt til kommuner og region for at give mulighed for lokale politiske drøftelser. Eventuelle 
kommentarer til udspillet skal sendes til Sundhedskoordinationsudvalget senest 10. juni 2014. Der er udarbejdet 
forslag til kommentarer, som fremsendes under forbehold for Byrådets endelige godkendelse 24. juni 2014.  
  
Det overordnede formål med sundhedsaftalen er at koordinere opgavefordelingen mellem hospitaler, kommuner og 
praktiserende læger og på denne måde fremme sammenhængende patientforløb.  
  
Ifølge Sundhedsstyrelsens vejledning om sundhedskoordinationsudvalg og sundhedsaftaler skal der laves aftale om 
fire indsatsområder:  
  
· forebyggelse 
· behandling og pleje 
· genoptræning og rehabilitering 
· sundheds-it og digitale arbejdsgange 
  
”Mere sundhed i det nære sundhedsvæsen – på borgernes præmisser” er overskriften for 
Sundhedskoordinationsudvalgets forslag til den nye sundhedsaftale for sundhedsvæsnet i den midtjyske region. 
Arbejdet med at realisere dette skal ske med afsæt i tre visioner: 
  
· et sundhedsvæsen på borgerens præmisser 
 
Byråd 
24. juni 2014 
Sagsnr. 710-2014-
8556 
Dok.nr. 710-2014-
138121 
Sagsbehandler 
DPSMS 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
Sundhedsloven § 205 
· sundhedsløsninger tæt på borgeren 
· lighed i sundhed 
  
Endvidere indeholder udspillet forslag til sundhedspolitiske mål og værdier for sundhedsaftalen. 
  
[adresse] udspil til visioner, mål og værdier for sundhedsaftalen 2015-18 er vedlagt som 
bilag til sagen.  
  
VURDERING 
Sundhedsaftalen er retningsgivende for de kommende års arbejde med at udvikle sundhedsvæsnet i den midtjyske 
region, og med udspillet lægges der op til, at der skal udvikles sundhedsløsninger tæt på borgeren og uligheden i 
sundhed reduceres.  
  
Social og Sundhed bemærker, at hvis visionerne for sundhedsaftalen skal omsættes i praksis, så forudsætter det, at 
både kommuner, hospitaler og praksissektoren i de kommende år arbejder målrettet med en række forhold. Især 
skal følgende fremhæves: 
  
· øget fokus på borgerinddragelse og tilgange, der understøtter, at borgeren kan klare mest muligt selv 
· større grad af ensartethed i de kommunale, regionale og praktiserende lægers tilbud 
· fokus på gensidig tilgængelighed mellem hospitaler, praktiserende læger og kommuner 
· udbredelse af differentierede indsatser, således at borgere med særlige behov tilgodeses 
  
De midtjyske kommuner har allerede taget en række vigtige skridt for at sikre, at disse forudsætninger kan opfyldes i 
kommunalt regi. Kommunerne har således via KKR Midtjylland (det kommunale kontaktråd i den midtjyske region) 
tilsluttet sig fælles målsætninger på sundhedsområdet.  
  
Et af de fælles mål for kommunerne er at medvirke til at forebygge uhensigtsmæssige indlæggelser og 
genindlæggelser. To af vejene til at opnå dette er fælles redskab til tidlig opsporing af begyndende sygdom og 
oprettelse af akutpladser i kommunerne ud fra en fælles, faglig standard.  
  
Social og Sundhed har udarbejdet et udkast til kommentarer til [adresse] udspil til visioner, 
mål og værdier for sundhedsaftalen 2015-18, der er vedlagt som bilag til sagen.  
  
INDDRAGELSE/KOMMUNIKATION 
Sundhedskoordinationsudvalget var 28. april 2014 vært for et møde med formænd og næstformænd for de 
kommunale social- og sundhedsudvalg, regionale udvalg, praksisplanudvalget samt patientinddragelsesudvalget. 
På mødet blev et første udkast til visioner, mål og værdier for sundhedsaftalen drøftet og justeret.  
  
Kommentarer og input fra kommuner, region og borgere til udspillet behandles af Sundhedskoordinationsudvalget 
på møde 27. juni 2014.  
  
Det endelige udkast til sundhedsaftale sendes herefter i høring i september – oktober 2014, og aftalen forventes 
behandlet i kommuner og regioner i december 2014 - januar 2015.  
  
Sundhedsaftalen skal senest 31. januar 2015 sendes til endelig godkendelse i Sundhedsstyrelsen. 
  
ØKONOMISKE KONSEKVENSER 
Udviklingen af det nære sundhedsvæsen betyder blandt andet, at forebyggelse, pleje og behandling i borgerens 
nærmiljø opprioriteres. Dette er med til at sikre, at opgaverne løses på det lavest effektive omkostningsniveau 
(LEON), men betyder samtidig, at flere opgaver fremover skal varetages i det kommunale sundhedsvæsen.  
  
Dertil kommer, at kommunerne medfinansierer det regionale sundhedsvæsen via den aktivitetsbestemte 
medfinansiering på sundhedsområdet. I [adresse] er der i Budget 2014 afsat 148 mio. kr. til 
aktivitetsbestemt medfinansiering.  
  
Omlægninger i det regionale sundhedsvæsen kan få afledte konsekvenser for de kommunale sundheds- og 
omsorgsopgaver. Et særligt opmærksomhedsområde i forbindelse med sundhedsaftalen er således fortsat at følge 
de økonomiske konsekvenser af udviklingen af et mere borgerfokuseret og nært sundhedsvæsen. 
  
INDSTILLING 
Social- og sundhedsdirektøren indstiller til Byrådet: 
  
1.  At kommentarerne til udspil til visioner, mål og værdier for sundhedsaftalen 
 
     godkendes. 
   
BESLUTNING 
  
Social- og Sundhedsudvalget, 3. juni 2014: 
Fraværende: Ingen 
  
Indstilles godkendt. 
  
Økonomiudvalget, 17. juni 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. juni 2014: 
Fraværende: Jørgen Johansen 
  
Godkendt. 
Udspil til visioner, mål og værdier for 
sundhedsaftalen 2015-18 
710-2014-109286 
Kommentarer til udspil fra 
Sundhedskoordinationsudvalget 
710-2014-110146 
